
20 DR 30.11.2004 
 

kawasan-kawasan luar bandar ini supaya mereka diberikan sedikit habuan ataupun 
sara hidup elaun seperti yang diberikan kepada JKK bagi mereka aktif semula atau 
dapat menggerakkan persatuan-persatuan belia di peringkat kawasan ataupun daerah.  
Terima kasih. 

Dato' Ghazali bin Ibrahim:  Tuan Pengerusi, saya bersetuju sangat dengan 
saranan Yang Berhormat Maran tadi kerana kita lihat bahawa dalam Berita Perdana 
sekalipun kerajaan ada khaskan bidang sukan tetapi jarang sangat kita tengok RTMkah 
atau TV3kah ada slot tentang kegiatan ataupun perkembangan belia di seluruh negara 
kita.  Jadi, kalau bolehlah sudah sampai masanya, tadi dan semalam rakan-rakan kita 
mencadangkan agar diasingkan belia dan sukan. 

 Kalau sudah sampai masanya, saya menyokong penuh rakan-rakan semalam 
dan kita haraplah pihak kerajaan, menerusi Kementerian Belia dan Sukan, supaya 
memastikan untuk menghidupkan seluruh aktiviti belia, bukan sahaja persatuan belia di 
kampung-kampung tetapi juga Majlis Belia Negeri dan juga Majlis Belia Daerah dan 
semua persatuan belia. 

 Tuan Pengerusi, dulu kita telah wujudkan Belia Tani dan Belia Niaga.  Adakah 
kerajaan bercadang untuk mewujudkan semula atau memberi peruntukan yang khusus 
untuk belia-belia di kampung mewujudkan ataupun memastikan belia tani dan belia 
niaga diwujudkan semula oleh pihak kerajaan untuk memastikan belia tani ini bergerak 
dengan lancarnya? 

 Tuan Pengerusi [Datuk Lim Si Cheng]:  Yang Berhormat, Yang Berhormat 
bagi Sri Gading bangun. 

 Datuk Haji Mohamed bin Haji Aziz:  Terima kasih Tuan Pengerusi, terima 
kasih Yang Berhormat bagi Padang Terap.  Banyak kita dengar, macam-macam belia 
ini – Belia Tanilah, Rakan Mudalah, tetapi semuanya akhirnya lenyap ataupun tidak 
berfungsi.  Apakah sikap orang kita atau belia-belia kita ini “hangat-hangat tahi ayam”?  
Tuan Pengerusi fahamkah apa “hangat-hangat tahi ayam”?  Apakah itu sikap belia-
belia kita?  Termasuk pegawai-pegawainya pun, mulanya itu bukan main hebat tetapi 
lama-kelamaannya habis.  Apa pun yang saya tengok perkembangan dalam banyak 
perkara di negara ini pada mula-mulanya bukan main hebat tetapi selepas itu lenyap.  
Apakah agaknya sindrom “hangat-hangat tahi ayam” ini ada pada rakyat negara kita?  
Terima kasih. 

 Dato' Ghazali bin Ibrahim:  Terima kasih Tuan Pengerusi, saya tidak terima 
sikap “hangat-hangat tahi ayam” itu.  Bagi saya ialah bimbingan, sokongan dan juga 
bantuan kerajaan perlu diberikan.  Kita ada minat, kita ada kesungguhan tetapi tidak 
ada kesungguhan, tidak ada peruntukan yang banyak dan tidak ada follow-up daripada 
kementerian sendiri. 

 Tuan Pengerusi:  :Yang Berhormat, masa sudah cukup. 

 Dato' Ghazali bin Ibrahim:  Sikit lagi Tuan Pengerusi.  Dulu kita ada OGT 
tetapi sekarang tidak diteruskan oleh pihak kementerian.  Jadi, saya harap supaya 
pihak Kementerian Belia dan Sukan memberi tumpuan sepenuhnya untuk mengaktifkan 
semula persatuan belia di semua peringkat dan juga memberikan sedikit peruntukan 
yang khusus kepada belia-belia daerah dan belia di peringkat kampung.  Terima kasih 
Tuan Pengerusi, saya turut menyokong. 

 Tuan Pengerusi [Datuk Lim Si Cheng]:  Yang Berhormat Setiausaha 
Parlimen, sila. 

 

11.38 pg. 

 Setiausaha Parlimen Kementerian Belia dan Sukan [Tuan Sa. 
Vigneswaran]:  Tuan Pengerusi, saya ingin mengucapkan ribuan terima kasih kepada 
Ahli-ahli Yang Berhormat yang telah mengambil bahagian di dalam perbahasan 
mengenai peruntukan Bajet 2005 Kementerian Belia dan Sukan.   

Saya ingin terus menjawab dengan memulakan persoalan oleh Yang 
Berhormat bagi Larut yang telah membangkitkan berbagai isu berkenaan dengan 
Kementerian Belia dan Sukan.  Pertamanya beliau bertanya mengenai kebajikan atlet-
atlet dan keprihatinan Kementerian Belia dan Sukan terhadap atlet-atlet yang telah 
berjasa kepada negara.  Untuk makluman Yang Berhormat dan Dewan yang mulia ini, 



kawasan-kawasan luar bandar ini supaya mereka diberikan sedikit habuan ataupun sara hidup elaun seperti yang diberikan kepada JKK bagi mereka aktif semula atau dapat menggerakkan persatuan-persatuan belia di peringkat kawasan ataupun daerah. Terima kasih. Dato' Ghazali bin Ibrahim: Tuan Pengerusi, saya bersetuju sangat dengan saranan Yang Berhormat Maran tadi kerana kita lihat bahawa dalam Berita Perdana sekalipun kerajaan ada khaskan bidang sukan tetapi jarang sangat kita tengok RTMkah atau TV3kah ada slot tentang kegiatan ataupun perkembangan belia di seluruh negara kita. Jadi, kalau bolehlah sudah sampai masanya, tadi dan semalam rakan-rakan kita mencadangkan agar diasingkan belia dan sukan. Kalau sudah sampai masanya, saya menyokong penuh rakan-rakan semalam dan kita haraplah pihak kerajaan, menerusi Kementerian Belia dan Sukan, supaya memastikan untuk menghidupkan seluruh aktiviti belia, bukan sahaja persatuan belia di kampung-kampung tetapi juga Majlis Belia Negeri dan juga Majlis Belia Daerah dan semua persatuan belia. Tuan Pengerusi, dulu kita telah wujudkan Belia Tani dan Belia Niaga. Adakah kerajaan bercadang untuk mewujudkan semula atau memberi peruntukan yang khusus untuk belia-belia di kampung mewujudkan ataupun memastikan belia tani dan belia niaga diwujudkan semula oleh pihak kerajaan untuk memastikan belia tani ini bergerak dengan lancarnya? Tuan Pengerusi [Datuk Lim Si Cheng]: Yang Berhormat, Yang Berhormat bagi Sri Gading bangun. Datuk Haji Mohamed bin Haji Aziz: Terima kasih Tuan Pengerusi, terima kasih Yang Berhormat bagi Padang Terap. Banyak kita dengar, macam-macam belia ini- Belia Tanilah, Rakan Mudalah, tetapi semuanya akhirnya lenyap ataupun tidak berfungsi. Apakah sikap orang kita atau belia-belia kita ini "hangat-hangat tahi ayam"? Tuan Pengerusi fahamkah apa "hangat-hangat tahi ayam"? Apakah itu sikap belia- belia kita? Termasuk pegawai-pegawainya pun, mulanya itu bukan main hebat tetapi lama-kelamaannya habis. Apa pun yang saya tengok perkembangan dalam banyak perkara di negara ini pada mula-mulanya bukan main hebat tetapi selepas itu lenyap. Apakah agaknya sindrom "hangat-hangat tahi ayam" ini ada pada rakyat negara kita? Terima kasih. Dato' Ghazali bin Ibrahim: Terima kasih Tuan Pengerusi, saya tidak terima sikap "hangat-hangat tahi ayam" itu. Bagi saya ialah bimbingan, sokongan dan juga bantuan kerajaan perlu diberikan. Kita ada minat, kita ada kesungguhan tetapi tidak ada kesungguhan, tidak ada peruntukan yang banyak dan tidak ada follow-up daripada kementerian sendiri. Tuan Pengerusi: :Yang Berhormat, masa sudah cukup. Dato' Ghazali bin Ibrahim: Sikit lagi Tuan Pengerusi. Dulu kita ada OGT tetapi sekarang tidak diteruskan oleh pihak kementerian. Jadi, saya harap supaya pihak Kementerian Belia dan Sukan memberi tumpuan sepenuhnya untuk mengaktifkan semula persatuan belia di semua peringkat dan juga memberikan sedikit peruntukan yang khusus kepada belia-belia daerah dan belia di peringkat kampung. Terima kasih Tuan Pengerusi, saya turut menyokong. Tuan Pengerusi [Datuk Lim Si Cheng]: Yang Berhormat Setiausaha Parlimen, sila. 11.38 pg. Setiausaha Parlimen Kementerian Belia dan Sukan [Tuan Sa. Vigneswaran]: Tuan Pengerusi, saya ingin mengucapkan ribuan terima kasih kepada Ahli-ahli Yang Berhormat yang telah mengambil bahagian di dalam perbahasan mengenai peruntukan Bajet 2005 Kementerian Belia dan Sukan. Saya ingin terus menjawab dengan memulakan persoalan oleh Yang Berhormat bagi Larut yang telah membangkitkan berbagai isu berkenaan dengan Kementerian Belia dan Sukan. Pertamanya beliau bertanya mengenai kebajikan atlet- atlet dan keprihatinan Kementerian Belia dan Sukan terhadap atlet-atlet yang telah berjasa kepada negara. Untuk makluman Yang Berhormat dan Dewan yang mulia ini,